రెడ్డిగారి రత్నమ్మ

రెడ్డిగారి రత్నమ్మ  తెలంగాణ రాష్ట్రానికి చెందిన కాంగ్రేసు పార్టీ రాజకీయ నాయకురాలు. ఆమె రామాయంపేట నుండి రెండుసార్లు ఎమ్మెల్యేగా గెలిచింది. రెడ్డిగారి రత్నమ్మ, 1962లో తొలిసారి శాసనసభకు పోటీ చేసి, స్వతంత్ర అభ్యర్ధి ఆర్.సత్యనారాయణపై గెలుపొంది, శాసనసభలో అడుగుపెట్టింది. 1967లో తిరిగి రామాయంపేట నియోజకవర్గం నుండి పోటీచేసి, స్వతంత్ర అభ్యర్ధి యూ.చంద్రయ్యను ఓడించి రెండవ పర్యాయం శాసనసభకు ఎన్నికైంది. 1972లో మూడోసారి ఇక్కడినుండే పోటీ చేసినప్పటికీ, స్వతంత్ర అభ్యర్థి కొండలరావు చేతిలో ఓడిపోయింది.

మొదటి ప్రత్యేక తెలంగాణా ఉద్యమ సమయంలో, ప్రత్యేక తెలంగాణ, తెలంగాణపై జనవాక్య సేకరణ జరపాలని కోరుతున్న శాసనసభ్యులు ‘తెలంగాణ ఐక్య సంఘటన’ అనే ఫ్రంట్‌గా ఏర్పడ్డారు. శాసనసభలో 31 మంది తెలంగాణ ఐక్య సంఘటన సభ్యులలో రెడ్డిగారి రత్నమ్మ కూడా ఒకర్తె. ఈమె ప్రత్యేక తెలంగాణకు మద్దతునిచ్చింది. 

మూలాలు

వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)
వర్గం:1925 జననాలు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు